સુરેન્દ્રનગર શહેરમાં મૂળચંદ રોડ પાસે આવેલ મિશન ઇન્ડિયા સંસ્થામાં ૩૦ જેટલા અનાથ બાળકો રહે છે. આ બાળકો માટે સ્પંદન ટ્રસ્ટના પ્રેસિડન્ટ ડો.પાર્થ ગોલને વિશેષ લાગણી હોવાથી તેઓ વારંવાર અનેક કાર્યક્રમનું આયોજન આ બાળકો માટે કરતા રહે છે. આ વર્ષે સ્પંદન પરિવારના સભ્યો દ્વારા અનાથ બાળકો સાથે ધૂળેટીના પર્વની ઉજવણી ખૂબ જ ભવ્ય રીતે કરવામાં આવી. આ કાર્યક્રમનું મુખ્ય આયોજન ડૉ. પાર્થ ગોલ દ્વારા તેમના નિવાસસ્થાને કરવામાં આવ્યું હતું.